Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 1 Pv 294/13/6601	Banská Bystrica, 18.5.2015
EEČ : 2-45-107-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátorka Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 23.8.2013, spisová značka 1 Pv 294/13/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V presne nezistenom čase v období od 23.04.2013 do 07.05.2013 v byte na ulici Rudohorskej 17 v Banskej Bystrici, do ktorého vošla bez vedomia a súhlasu XXXXX, nar. XXXXX, ktorá tam mala trvalé bydlisko a ktorý si otvorila pravým kľúčom, odcudzila zo skleneného pohára, ktorý bol položený v nadstavci kuchynskej linky, ručne pilovanú retiazku zo žltého kovu o dĺžke 53 cm, čím spôsobila XXXXX podľa odborného vyjadrenia celkovú škodu v sume 800 €.

Uznesením prokurátora Okresnej prokuratúry XXXXX zo dňa 23.8.2013, spisová značka 1 Pv 294/13/6601, bola určená obvinenej skúšobná doba v trvaní 18 mesiacov.
Odôvodnenie:
	Obvinená XXXXX bola  stíhaná OO PZ XXXXX - východ pod ČVS:ORP-572/OV-BB-2013 za prečin krádeže podľa § 212 ods. 2 písm. a) Tr. zák., za prečin porušovania domovej slobody podľa § 194 ods. 1 Tr. zák. na tom skutkovom základe ako je uvedené vo výrokovej časti rozhodnutia.

	Po skončení skráteného  vyšetrovania prokurátorka Okresnej prokuratúry v Banskej Bystrici uznesením sp. zn. 1Pv 294/13/6601 z 23.08.2013 trestné stíhanie proti obvinenej podľa § 216 ods. 1 Tr. por. podmienečne zastavila, pričom jej určila skúšobnú dobu v trvaní 18 mesiacov. Uvedené rozhodnutie nadobudlo právoplatnosť 01.10.2013.

	Pretože skúšobná doba uplynula 01.04.2015 overila som, ako sa obvinená správala v jej priebehu.

	Zo správy Úradu práce sociálnych vecí a rodiny XXXXX a tiež zo správy pracoviska tohto úradu Spišská Belá vyplývalo, že obvinená počas plynutia skúšobnej doby viedla riadny život a nedopustila sa protispoločenskej činnosti. Zo správy Okresného úradu, Odboru všeobecnej vnútornej správy XXXXX vyplývalo, že počas plynutia skúšobnej doby nebola prejednaná v priestupkovom konaní. Z potvrdenia OO PZ XXXXX - východ bolo zrejmé, že obvinená nebola stíhaná v skúšobnej dobe žiadnym útvarom PZ v rámci SR. Z odpisu z registra trestov vyplývalo, že novší záznam nemá.

	Podľa § 217 ods. 1 Tr. por. ak obvinený v priebehu skúšobnej doby viedol riadny život splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na horeuvedené skutočnosti môžem konštatovať, že obvinená XXXXX sa osvedčila.

	Preto som rozhodla tak ako je vyššie uvedené.

Poučenie:
	Proti tomuto uzneseniu je prípustná sťažnosť, ktorú možno podať do troch dní od jeho oznámenia prostredníctvom tunajšej okresnej prokuratúry. O sťažnosti rozhodne prokurátor Krajskej prokuratúry v Banskej Bystrici. Sťažnosť má odkladný účinok (§ 185 a nasl. Tr. por.).

JUDr. Danica Hrabáčová
prokurátorka